Lusismos y galleguismos en castellano

Los **lusismos y galleguismos en castellano** son elementos lingüisticos provinients de los galaicoportugués medieval u de los lenguaches que en derivan como lo gallego u lo portugués.

Como los portugueses encomenzoron antes que los espanyols con las exploracions maritimas y la contrucción d'un imperio maritimo, muitos termins portugueses pasoron a lo castellano. Cuan en 1492 Colón plegó a America los portugueses ya teneban influencia en las costas atlanticas d'Africa y heban descubierto lo Cabo de Buena Esperanza (1488). La expedición de Vasco de Gama en 1497 ubrió una ruta maritima ta la India que permitió dimpués una hechemonía maritima portuguesa en l'Oceano Indico. Los termins que pasoron dende lo portugués a lo castellano en ixa epoca son palabras relacionadas con la navegación maritima, la cheografía, los productos d'Asia, Africa y Ocianía, la fauna y la flora exotica, que encara que puedan estar d'orichen patrimonial, por un regular provienen de los principals pueblos africanos y asiaticos con los que tenioron contactos.

A pesar de la vecindat de Portugal y Castiella y d'una unión baixo los mesmos monarcas dende 1580 dica 1640, la influencia lexica de lo portugués en lo castellano de lo sieglo d'Oro no estió guaire gran.

## Oríchens de los lusismos y galleguismos
Lo portugués ha teniu importancia en la historia de las luengas romances occidentals como vía d'entrada de palabras dende las luengas d'America, Africa, Asia y Oceanía, y se puede veyer l'orichen en luengas con tradición escrita como l'arabe, las luengas indo-iranianas, lo malayo, lo chinés, chaponés, etcetera..

### Lusismos d'orichen arabe
**[[Tifón]]*.

### Lusismos d'orichen africano
**[[Banana]]*. Lo suyo orichen africano y portugués no ye seguro.
**[[Cachimba]]*.

### Lusismos d'orichen indoiranián y dravida
En India los portugueses entroron en contacto con pueblos de diferents luengas, de las familias dravida y indoaria. Belunas como l'urdú teneban un vocabulario muito influiu por lo persa.
**[[Bambú]]*.
**[[Beriberi]]*: s'escribe *beribéri* en portugués, que transcribe una frase singalesa que significa *no puedo - no puedo*.
**[[Catre]]*: deriva de lo tamil *kaṭṭil*, pero ye d'orichen indoario (sanscrito *khaṭvā*).
**[[Carambola]]*: amprau de lo marâthî *karambal*, ye lo fruito de l'árbol *[[Averrhoa carambola]]*.
**[[Cipayo]]*: amprau de lo portugués *sipay*, preso de lo *sipāhī*, que proviene de lo persa *sepāhi* ("soldau").
**[[Pagoda]]*. En portugués ye *pagode*.
**[[Palanquín]]*. En portugués ye *palanquim*.

Ciertos toponimos fuoron transmesos por los portugueses:
**[[Bengala]]*.
**[[Malabar]]*.

### Lusismos d'orichen chaponés
**[[Biombo]]*.
**[[Bonzo]]*.

### Lusismos d'orichen chinés
**[[Camellia sinensis|Cha]]*: te. Se fa servir en castellano de Filipinas. Lo portugués ye la sola luenga romanz occidental que no prene esta palabra dende la pronunciación en chinés meridional u *[[chinés min|min nan]]*. La explicación ye que los portugueses recibioron lo te de la redolada de Macau, a on que se charra lo chinés cantonés. 
**[[Charol]]*.

### Lusismos d'orichen malayo
**[[Cacatuidae|Cacatúa]]*.
**[[Junco]]*: embarcación tipica de lo sud-este asiatico.
**[[Lancha]]*.
**[[Mandarín]]*. En portugués ye *mandarim*. En realidat ye una palabra que lo malayo heba amprau a lo sanscrito.
**[[Pongo|Orangután]]*. La palabra malaya podió pasar a lo portugués antes que a atras luengas occidentals como l'anglés a traviés de las que se transmitió la palabra a lo castellano.

### Galleguismos
Los galleguismos a vegadas se refieren a conceptos muito concretos ligaus a los productos, la cultura u lo folklore de Galicia, mesmo de forma estereotipada.
**[[Botafumeiro]]*.
**[[Conselleiro]]*.
**[[Meiga]]*.
**[[Morriña]]*.
**[[Muiñeira]]*.
**[[Queimada]]*.
**[[Sarpullido]]*.
**[[Vieira]]*.

## Campos lexicos de los lusismos y galleguismos
### Zoonimia

A part de *[[bicho]]*, derivau de lo latín *BESTIUS* y con connotacions despectivas en castellano, destacan las denominacions d'animals marins y exoticos:

#### Zoonimia marina
**[[Almeha|Almeja]]*. Deriva de lo portugués *ameija*. Ye un bivalvo de mida chica.
**[[Physeter macrocephalus|Cachalote]]*.
**[[Cardumen]]*.
**[[Mytilidae|Mejillón]]*. Deriva de lo portugués *mexilhao*. Significa "musclo".
**[[Ostrea|Ostra]]*.
**[[Procellariidae|Pardela]]*.
**[[Pecten maximus|Vieira]]*.

#### Zoonimia terrestre
**[[Cacatuidae|Cacatúa]]*.
**[[Cavia porcellus|Cobaya]]*.
**[[Cobra]]*: ye la evolución de lo latín *[[Colubridae|COLŬBRA]]* d'acuerdo con la fonetica galaicoportuguesa, con perda de la *-L-* intervocalica latina.
**[[Serinus serinus|Chamariz]]*.
**[[Macaca|Macaco]]*.
**[[Mulo|Macho]]*.
**[[Perca]]*.
**[[Pintada]]*.
**[[Serrasalminae|Piraña]]*.
**[[Leptailurus serval|Serval]]*: felido *Leptailurus serval*; la forma orichinal en portugués ye "cerval", referida orichinariament en esta luenga a los felidos de lo chenero Lynx (igual como en aragonés).
**[[Rabosa|Zorro]]*. Lo zoonimo portugués deriva de lo verbo *zorrar*, "arrocegar".

### Fitonimia

**[[Ananas comosus|Ananás]]*: de lo tupí-guaraní *naná*.
**[[Bambusoideae|Bambú]]*: amprau de luengas como lo canarés, lo maratí, lo gucharatí u lo konkani.  
**[[Carambola]]*: amprau de lo marâthî *karambal*, ye lo fruito de l'árbol *[[Averrhoa carambola]]*.
**[[Camellia sinensis|Cha]]*: te. Se fa servir encara en castellano de Filipinas. 
**[[Sargassum|Sargazo]]*: de lo portugués *sargaço*, forma sufixada con *[[sufixo -azo|-aço]]* orichinada a partir de *SALIX*, *SALICIS* (**SALICACEU*). La mesma radiz ha dau en aragonés *[[Salix|salz]]* / *[[Salix|salce]]*, existindo una forma sufixada *[[sarguera]]*, que parte de **SALICARIA*.

### Cheografía fisica
**[[paretada|Acantilado]]*: paretadas.
**[[Cinglo|Cantil]]*: cinglo.
**[[Pleamar]]*. Deriva de lo portugués *prea mar*.
**[[Volcán]]*.

### Meteorolochía
**[[Chubasco]]*.
**[[Garúa]]*. Deriva de lo portugués *caruja*.
**[[Escala de Douglas|Marejada]]*: un estau de la mar con olas que fegura en la escala Douglas.
**[[Monzón (climatolochía)|Monzón]]*.
**[[Tifón]]*.

### Alimentos, gastronomía y cocina

**[[Acar]]*.
**[[Catechu]]*.
**[[Copra]]*.
**[[Chorizo]]*. Deriva de lo portugués *souriço*, orichinau a partir de lo latín *SALSICIUM* igual como lo italiano *salciccia*.
**[[Brassica rapa subsp. rapa|Grelo]]*: ye lo cognato de *[[grillo (vechetal)|grillo]]*, pero se refiere a los chitos de la subspecie de napo *[[Brassica rapa subsp. rapa]]* y no a los grillos las trunfas.  
**[[Lacón]]*.
**[[Dioscorea|Ñame]]*.

#### Laminerías

Ciertos nombres de dulces y laminerías se remontan a lo Sieglo d'Oro. 
**[[Brinquiño]]*. 
**[[Carambelo|Caramelo]]*: carambelo.
**[[Mermelada]]*: deriva de lo portugués *marmelada*, forma sufixada con *[[sufixo -au|-ada]]* de *marlelo* < *MELIMELUM* ("codonyo").

### Navegación maritima
**[[Carabela]]*.
**[[Junco]]*.
**[[Lancha]]*.
**[[Tanque (recipient)|Tanque]]*: deposito gran (lo significau militar ye un anglicismo de zaguers lo sieglo XIX.
**[[Vigía]]*. En portugués s'escribe *vigia*.

### Vida cortesana

En ixas envueltas de los Austrias la luenga y cultura portuguesas resultaban simpaticas en la cort espanyola, en un contexto d'haber-se conseguiu una unión dinastica que ya se perseguiba dende lo sieglo XV. S'introducioron termins ligaus a la cort, pero tamién d'atros campos como las laminerías.
**[[Menino]]*.
**[[Sarao]]*. La palabra portuguesa *serao* ye la evolución de lo latín *SERANUM*, derivau de *SERUS*. Si en galaicoportugués no teneba que un significau temporal, en castellano prenió un significau de "concierto musical vespertín".

### Sentimientos
**[[Soledad]]*. Encara que ya existiba esta palabra, prenió significaus de *saudade*.
**Echar de menos*: deriva de *achar menos*, confundindo un verbo portugués derivau de *AFFLARE* con un verbo castellano derivau de *JECTARE*. En castellano medieval yera *hallar menos*.

### Musica
**[[Cántiga]]*.
**[[Fado]]*.
**[[Muiñeira]]*.
**[[Sarao]]*.

### Colectivos humans
**[[Casta (hinduísmo)|Casta]]*: ye un goticismo en galaicoportugués que tamién existe en castellano, pero lo significau que ha transmeso lo portugués a lo castellano ye una traducción de lo concepto hindú de *[[casta (hinduísmo)|varna]]*.
**[[Criollos]]*.
**[[Parias]]*.
**[[Payos]]*: derivau de lo cognato galico-portugués de *[[Pelayo]]*, nombre de persona común en Galicia y Portugal antes mas.

### Cargos, profesions, institucions, funcions
**[[Conselleiro]]*.
**[[Mandarín]]*.
**[[Meiga]]*.

### Atros
**[[Chato]]*: proviene de lo latín *PLATTUS*, amostrando la lei fonetica galaicoportuguesa que fa de lo grupo latino *PL-* una *ch-* como en *[[chubasco]]*.
**[[Cabana|Choza]]*: proviene de lo latín *PLUTEA*, amostrando l'antedita lei fonetica.

## Sufixos y terminacions de los lusismos y galleguismos
Ye destacable lo sufixo *-elo*, cognato de l'aragonés *[[sufixo -iello|-iello]]* y de lo castellano *-illo*.
**[[Carambelo|Caramelo]]*.
**[[Carabela]]*.
**[[Pardela]]*.

La terminación *-im* s'adapta como *-ín*:
**[[Mandarín]]*.
**[[Palanquín]]*.

## Referencias

## Bibliografía
* Rafael Lapesa: *[[Historia de la lengua española]]*. Editorial Gredos, 2001. 
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002 ISBN 8424923391, 9788424923396.
* Dolores Corbella, Alejandro Fajardo: *Español y Portugués en Contacto: Préstamos léxicos e Interferencias*. Volumen 419 de *[[Beihefte Zur Zeitschrift Für Romanische Philologie Series]]*. Editor: Walter de Gruyter GmbH & Co KG, 2017.
* Fernando Venâncio *Lusismos e galeguismos em espanhol. Uma revisão dos dados Fernando Venâncio*.